
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 266 

7 Ιουλίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός της Ε.0.16 Δευτερεύοντος Δικτύου, 
«Θεσσαλονίκη-Γαλάτιστα - Αγ. Πρόδρομος - Αρ- 
ναία - Παλαιοχώριο - Στρατώνι - Ιερισσός», από 
τα όρια του Ν. Θεσσαλονίκης έως Γαλάτιστα, ως 

οδικό άξονα Εθνικού Επιπέδου. 1 

Χαρακτηρισμός δρόμου που συνδέει τον οικισμό Μι¬ 
κρό Λαύκου με την επαρχιακή οδό Λαύκου - Πλα- 
τανιά, του Δήμου Σηπιάδος, ως κυριότερου δημο¬ 
τικού. 2 


ΑΠΟΦΑΣΕΙ Σ 

Αριθμ. ΔΜΕΟ/ο/3084/ε/531 (1) 


Χαρακτηρισμός της Ε.Ο. 16 Δευτερεύοντος Δικτύου, 
«Θεσσαλονίκη-Γαλάτιστα-Αγ. Πρόδρομος-Αρναία- 
Παλαιοχώριο-Στρατώνι-Ιερισσός», από τα όρια του 
Ν. Θεσσαλονίκης έως Γαλάτιστα, ως οδικό άξονα 
Εθνικού Επιπέδου. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Σύμφωνα με τις διατάξεις: 

1) Του άρθρου 90 του κωδικοποιητικού διατάγματος 
Π.Δ. 63/2005 (ΦΕΚ Α 98) «Κυβέρνηση και κυβερνητικά 
όργανα». 

2) Του υπ’ αρ. 910/77 Π.Δ. «Περί Οργανισμού του 
ΥΠΔΕ». 

3) Του Π.Δ.69/88 για τον «Οργανισμό της Γενικής 
Γραμματείας Δημοσίων'Εργων του Υ.ΠΕ.ΧΩ.Δ.Ε», όπως 
τροποποιήθηκε με το Π.Δ. 340/90 «Περί συστάσεως Γ ε¬ 
νικών Διευθύνσεων», το Π.Δ. 293/91 «Περί συστάσεως 
Οργανικής Μονάδας στη Γ.Γ.Δ.Ε’ και το Π.Δ. 167/92 «Περί 
τροποποίησης του Οργανισμού της Γ.Γ.Δ.Ε.», το Π.Δ. 
335/92, καθώς και των σχετικών εγκυκλίων εφαρμογής 
τους. 

4) Του Π.Δ.71/93 (ΦΕΚ 30Α/11-3-93) «Καθορισμός Αρ¬ 
μοδιοτήτων που διατηρούνται από τον Υπουργό και τις 
Περιφερειακές αρχές ή όργανα διανομαρχιακού επιπέ¬ 
δου της ΓΓΔΕ/ΥΠΕΧΩΔΕ». 


5) Της Απόφασης του Πρωθυπουργού 2876/07-1-2009, 
«Αλλαγή τίτλου Υπουργείων» και το Π.Δ. 189/2009 «περί 
καθορισμού και ανακατανομής δραστηριοτήτων των 
Υπουργείων» 

6) Της Απόφασης του Πρωθυπουργού και του Υπουρ¬ 
γού Υποδομών, Μεταφορών και Δικτύων στους Υφυ¬ 
πουργούς Υποδομών, Μεταφορών και Δικτύων με αρ. 
Πρωτ. Οικ/69139/7766/21 -12-09 (ΦΕΚ 2514Β'/22-12-09) 
Ανάθεση αρμοδιοτήτων του Υπουργού Υποδομών, Με¬ 
ταφορών και Δικτύων, στους Υφυπουργούς Υποδομών, 
Μεταφορών και Δικτύων». 

7) Του Ν. 3155/55 «Περί κατασκευής και συντηρήσεως 
οδών και τα εκτελεστικά του διατάγματα». 

8) Του Β.Δ. της 9-8-55 «Περί καθορισμού των Εθνι¬ 
κών Οδών» κατά τις διατάξεις του Ν. 3155/55 και την 
Γ25871/9-7-63 Απόφαση του Υπουργού Δημοσίων'Εργων 
«Περί αριθμήσεως των Εθνικών Οδών». 

9) Του Β.Δ. 5/6-2-56 «Καθορισμός Επαρχιακών Οδών 
Ν. Θεσσαλονίκης». 

10) Του Ν. 679/77 και ειδικότερα το άρθρο 10.5 

11) Του Νόμου 3621/2007 και ειδικώτερα το 7ο άρ¬ 
θρο. 

12) Του Ν.1418/84 «Δημόσια Έργα και ρυθμίσεις συνα¬ 
φών θεμάτων» και του Π.Δ. 609/85 «Κατασκευή Δημοσί- 
ων'Εργων» (ΦΕΚ 223 α/31-12-85) όπως τροποποιήθηκαν, 
συμπληρώθηκαν και ισχύουν. 

13) Της λοιπής Νομοθεσίας εκτελέσεως Δημοσίων 
Έργων. 

14) Τον Ν. 2503/97 (ΦΕΚ 107Α/30-5-97 ) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» και 
συγκεκριμένα το άρθρο 1, παρ. 5, εδάφιο β. 

Και αφού είδαμε: 

1. Την Υπουργική Απόφαση ΔΜΕΟ/ε/ο/266/9-3-95 «Ανα¬ 
κατάταξη Επαρχιακού Οδικού Δικτύου των Νομών της 
Χώρας.». 

2. Την Υπουργική Απόφαση ΔΜΕΟ/ε/ο/1308/15-12-95 
«Κατάταξη Εθνικών Οδών περιφερειών Αττικής, Στερεός 
Ελλάδας, Θεσσαλίας, Ηπείρου, Μακεδονίας και Θράκης 
σε (Βασικό) Πρωτεύον, Δευτερεύον και Τριτεύον Εθνικό 
Οδικό Δίκτυο. 

3. Τη Δ16α/04/773/29-11-90 Κοινή Απόφαση του Υπουρ¬ 
γού Προεδρίας και του Αν. Υπουργού ΠΕΧΩΔΕ «Περί 
εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

Και επειδή: 

1. Η βελτίωση της οδικής ασφάλειας στο Εθνικό Οδικό 
Δίκτυο είναι θέμα Εθνικής σημασίας. 

2. Στη περιοχή προγραμματίζονται νέοι οδικοί άξο¬ 
νες από το Υπουργείο ΥΠΟ.ΜΕ.ΔΙ.,. οι οποίοι θα προκα- 
λέσουν αύξηση της κυκλοφορίας και στα υφιστάμενα 
συνδετήρια δίκτυα, αποφασίζουμε: 

Χαρακτηρίζουμε την Ε.Ο. 16 Δευτερεύοντος Δικτύ¬ 
ου, «Θεσσαλονίκη-Γαλάτιστα-Αγ. Πρόδρομος-Αρναία- 
Παλαιοχώριο-Στρατώνι-Ιερισσός», από τα όρια του Ν. 
Θεσσαλονίκης, έως Γαλάτιστα, ως οδικό άξονα Εθνικού 
Επιπέδου, για τον έλεγχο, την επίβλεψη, έγκριση και 
παραλαβή μελετών και έργων κατασκευής, για βελτίωση 
της οδικής ασφάλειας. 

Αθήνα, 21 Ιουνίου 2010 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθμ. 3165 (2) 

Χαρακτηρισμός δρόμου που συνδέει τον οικισμό Μικρό 
Λαύκου με την επαρχιακή οδό Λαύκου - Πλατανιά, 
του Δήμου Σηπιάδος, ως κυριότερου δημοτικού. 

Η ΑΝΤΙΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του Π.Δ/τος της 24-5-85 (ΦΕΚ 270Δ) 
«δόμηση εκτός σχεδίου» και ειδικότερα το άρθρο 1 πα- 
ραγρ. 2. 


2. Την αριθμ. 211/2009 απόφαση του Δημοτικού Συμ¬ 
βουλίου Σηπιάδος, για χαρακτηρισμό του δρόμου που 
συνδέει τον οικισμό Μικρό Λαύκου με την επαρχιακή 
οδό Λαύκου - Πλατανιά του Δήμου Σηπιάδος, ως κυριό¬ 
τερου δημοτικού. 

3. Το αριθμ. 2° πρακτικό της 15-4-2010, θέμα 8°, του 
Συμβουλίου Χωροταξίας, Οικισμού και Περιβάλλοντος 
του Ν. Μαγνησίας 

4. Την με αριθ. 9300/17-8-09 απόφαση Νομάρχη περί 
τροποποίησης αρμοδιοτήτων Αντινομαρχών, που δημο- 
σιεύθηκε στο ΦΕΚ 1817/Β72-9-09, αποφασίζουμε: 

Χαρακτηρίζουμε τον δρόμο που συνδέει τον οικισμό 
Μικρό Λαύκου με την επαρχιακή οδό Λαύκου - Πλα- 
τανιά, του Δήμου Σηπιάδος, ως κυριότερο δημοτικό, 
όπως απεικονίζεται με ερυθρά γραμμή, στο απόσπα¬ 
σμα χάρτη Γ.Υ.Σ. κλίμακας 1:5.000 που συνοδεύει την 
παρούσα και θεωρήθηκε από την Διευθύντρια ΧΩ.Π.Ε. 
Ν.Α. Μαγνησίας και αποτελεί αναπόσπαστο τμήμα της 
απόφασης αυτής. 

Αμέσως μετά την δημοσίευση της παρούσης στην 
Εφημερίδα της Κυβερνήσεως, ο παραπάνω χάρτης θα 
αναρτηθεί στον πίνακα ανακοινώσεων της Δ/νσης Χ.Ω. 
- Π.Ε. Ν.Α. Μαγνησίας επί Ιδήμερον για να λάβουν γνώση 
οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Ιουνίου 2010 

Η Αντινομάρχης 
ΑΝΑΣΤΑΣΙΑ ΟΙΚΟΝΟΜΟΥ 

